5. ทรัพย์สินที่ใช้ในการประกอบธุรกิจ

5.1 ทรัพย์สินที่มีตัวตนที่ใช้ในการประกอบธุรกิจ

ทรัพย์สินถาวรหลักที่ใช้ในการประกอบธุรกิจที่เป็นกรรมสิทธิ์ของบริษัท
ซึ่งรวมถึงทรัพย์สินภายใต้สัญญาเช่าทางการเงิน มีดังนี้

หน่วย : ล้านบาท

  ----------------------------------------- ----------------- ------------------
  ประเภททรัพย์สิน                              มูลค่าตามบัญชี ณ วันที่  

                                            31 ธันวาคม 2554    31 ธันวาคม 2555

  ที่ดิน                                       14,044            21,824

  อาคาร ส่วนปรับปรุงอาคาร และระบบสาธารณูปโภค    17,699            29,858

  เครื่องจักรและอุปกรณ์                          13,229            22,306

  เครื่องตกแต่งและอื่นๆ                          1,276             3,537

  ทรัพย์สินระหว่างก่อสร้างและเครื่องจักรระหว่างติดตั้ง   5,777             13,287

  รวม                                       52,025            90,812
  ----------------------------------------- ----------------- ------------------

บริษัทมีภาระผูกพันต้องโอนทรัพย์สิน ซึ่งมีราคาตามบัญชี ณ วันที่ 31 ธันวาคม 2555 มูลค่าประมาณ
13 ล้านบาท ให้แก่มหาวิทยาลัยแม่โจ้
เมื่อสัญญาว่าด้วยความร่วมมือทางวิชาการที่บริษัททำกับมหาวิทยาลัยดังกล่าวสิ้นสุดลงในวันที่ 31
ธันวาคม 2558 ภายใต้สัญญานี้
มหาวิทยาลัยได้อนุญาตให้บริษัทใช้ที่ดินและสิ่งปลูกสร้างในการสร้างบ่อเลี้ยงกุ้งและใช้เป็นศูนย์วิจัยและฝึกอบรมแก่อาจารย์และนักวิชาการ
โดยบริษัทมีภาระผูกพันที่จะโอนกรรมสิทธิ์ในสินทรัพย์ทั้งหมดของโครงการให้แก่มหาวิทยาลัยเมื่ออายุสัญญาสิ้นสุดลง

นอกจากทรัพย์สินที่เป็นกรรมสิทธิ์ของบริษัทข้างต้น ณ วันที่ 31 ธันวาคม 2555
บริษัทมีการเช่าพื้นที่อาคารสำนักงานในกรุงเทพฯ และต่างจังหวัดประมาณ 0.7 แสนตารางเมตร
และในต่างประเทศประมาณ 1.2 แสนตารางเมตร
โดยทำสัญญาเช่าและสัญญาจ้างบริการแยกเป็นแต่ละบริษัทผู้เช่า ซึ่งสัญญาแต่ละฉบับมีอายุสัญญา 1 -
20 ปี สิ้นสุดในปี 2575 เมื่อครบกำหนดสัญญาเช่าและจ้างบริการแล้ว
หากบริษัทประสงค์จะต่ออายุสัญญาก็ต้องมีหนังสือแจ้งแก่ผู้ให้เช่าล่วงหน้าทราบล่วงหน้าไม่น้อยกว่า 4
เดือน นอกจากนี้
บริษัทยังได้เช่าที่ดินและสิ่งปลูกสร้างเพื่อใช้ทำฟาร์มเลี้ยงสัตว์และฟาร์มเพาะเลี้ยงสัตว์น้ำจากผู้ให้เช่าต่างๆ
รวม 813 แห่ง ซึ่งสัญญาเช่ามีอายุตั้งแต่ 1 ถึง 49 ปี ทั้งนี้ เมื่อครบกำหนดสัญญาเช่าแล้ว
บริษัทสามารถต่ออายุสัญญากับผู้ให้เช่าได้ภายใต้เงื่อนไขของแต่ละสัญญา

5.2 สิทธิบัตร สัมปทาน ลิขสิทธิ์ และเครื่องหมายการค้า

บริษัทได้รับสิทธิการใช้เครื่องหมายการค้าจากบริษัท เครือเจริญโภคภัณฑ์ จำกัด[1]¹ (“CPG”)
สำหรับอาหารสัตว์ที่ผลิตขึ้นภายใต้สัญญาจ้างบริการทางเทคนิควิชาการอาหารสัตว์ ทั้งนี้ CPG
ได้แสดงเจตนาที่จะต่ออายุสัญญาดังกล่าวตราบเท่าที่ CPG ถือหุ้นในบริษัทไม่ต่ำกว่าร้อยละ 10
ของจำนวนหุ้นที่จำหน่ายแล้วทั้งหมด โดยหากจะมีการเปลี่ยนแปลงอัตราค่าบริการ
และ/หรือจำนวนค่าบริการรายเดือนขั้นต่ำใหม่ CPG
และบริษัทจะร่วมกันพิจารณาภายใต้เจตนาอันสุจริต นอกจากนี้
บริษัทย่อยในต่างประเทศสองแห่งได้เข้าทำสัญญารับความช่วยเหลือทางเทคนิควิชาการด้านการผลิตอาหารสัตว์กับ
CPG
โดยบริษัทย่อยดังกล่าวมีภาระผูกพันที่จะต้องจ่ายค่าบริการตามระยะเวลาและเงื่อนไขที่ระบุไว้ในสัญญา

บริษัทย่อยแห่งหนึ่งได้เข้าทำสัญญากับบริษัท สตาร์มาร์เก็ตติ้ง จำกัด (“STAR”)
เพื่อให้ได้มาซึ่งสิทธิในการใช้เครื่องหมายการค้าของ STAR เช่น ไก่ย่างห้าดาว ไก่จ๊อห้าดาว
เป็นต้น บริษัทย่อยดังกล่าวจะต้องจ่ายค่าตอบแทนให้แก่ STAR
โดยคำนวณจากยอดขายสินค้าภายใต้เครื่องหมายการค้าดังกล่าวในอัตราที่ระบุไว้ในสัญญา

บริษัทได้เข้าทำสัญญากับ CPG เพื่อให้ได้มาซึ่งสิทธิการใช้เครื่องหมายการค้า []
โดยจะต้องจ่ายค่าตอบแทนให้แก่ CPG ในอัตราร้อยละ 0.2 ของยอดขายสินค้าประเภทอาหารสด
และร้อยละ 0.4 ของยอดขายสินค้าประเภทอาหารปรุงสุก ตามที่ระบุไว้ในสัญญา นอกจากนี้
บริษัทยังได้ทำสัญญากับ CPG เพื่อให้ได้มาซึ่งสิทธิในการใช้เครื่องหมายการค้า []
โดยมีภาระผูกพันที่จะต้องจ่ายค่าตอบแทนให้แก่ CPG ในอัตราร้อยละ 0.2 และร้อยละ 0.4
ของยอดขายสินค้าแต่ละประเภทตามที่ระบุไว้ในสัญญา

5.3 นโยบายการลงทุนและการบริหารงาน

ภายหลังการปรับโครงสร้างการดำเนินธุรกิจ
ซีพีเอฟได้กำหนดนโยบายการลงทุนที่ชัดเจนว่าจะลงทุนเฉพาะในธุรกิจหลักหรือธุรกิจที่เกี่ยวเนื่องกับธุรกิจหลักของซีพีเอฟเท่านั้น
ณ วันที่ 31 ธันวาคม 2555 ซีพีเอฟมีเงินลงทุน (วิธีราคาทุน) ในบริษัทย่อย บริษัทร่วม
และบริษัทที่เกี่ยวข้องรวม 86,927 ล้านบาท คิดเป็นสัดส่วนร้อยละ 56 ของสินทรัพย์รวมของซีพีเอฟ
โดยซีพีเอฟมีนโยบายที่จะแต่งตั้งตัวแทนเข้าไปดำรงตำแหน่งเป็นกรรมการที่มีอำนาจควบคุมในบริษัทย่อย
เพื่อควบคุมดูแลการบริหารงานของบริษัทย่อยให้เป็นไปตามนโยบายของบริษัทอย่างมีประสิทธิภาพและประสิทธิผล
ทั้งนี้ ซีพีเอฟจะได้รับรายงานผลการดำเนินงานจากบริษัทย่อยเป็นประจำทุกเดือน
และมีการประชุมร่วมกันอย่างน้อยปีละ 2 ครั้ง
เพื่อพิจารณาถึงผลการดำเนินงานและร่วมกันวางแผนงานและเป้าหมายในการดำเนินงาน

ในการพิจารณาเข้าร่วมลงทุนในแต่ละครั้ง ซีพีเอฟอาจจะเข้าลงทุนเอง
หรือให้บริษัทย่อยที่ดำเนินธุรกิจที่เกี่ยวเนื่องกันเป็น
ผู้ลงทุน ทั้งนี้ หากเป็นการลงทุนในบริษัทย่อย ซีพีเอฟมีนโยบายที่จะลงทุนในสัดส่วนร้อยละ 100
เว้นแต่จะเป็นการลงทุนร่วมกันกับพันธมิตรทางธุรกิจ หรือการลงทุนในบริษัทจดทะเบียน

[1] ^(/1) รายละเอียดการถือหุ้นซีพีเอฟ โดยบริษัท เครือเจริญโภคภัณฑ์ จำกัด แสดงไว้ในส่วนที่
1 ข้อ 7. โครงสร้างเงินทุน หน้าที่ 9